Changhua
Store norske leksikon,Geografi,Verdens geografi,Asia,Taiwans geografi
Changhua er en by i Taiwan, på vestsiden av øya. Byen, som har 232 559 innbyggere (2020), er 19 kilometer sørvest for Taichung. Changhua er hovedstad i fylket med samme navn. Fylket, som har 1 255 000 innbyggere (2021), inngår sammen med byen Taichung i et stort urbant område med 4,07 millioner innbyggere (2021). Dette er Taiwans nest største urbane område.
Næringsliv og transport Byen er et viktig marked for sukkerrør, ris, kaffe, honning, litchi, ananas, appelsiner og andre sitrusfrukter. Byens industri omfatter sukkerraffinerier og produksjon av tekstiler. Changhua er et jernbane- og veiknutepunkt for transport øst-vest og nord-sør. Kultur og utdanning I byen er det kunstmuseum og et folkemuseum. Changhua har to universiteter, herunder et eget teknologiuniversitet. Les mer i Store norske leksikon Taiwans geografi Taiwan Taiwans befolkning Økonomi og næringsliv på Taiwan Eksterne lenker Changhuas hjemmeside